《围春庄杂感 其一》
明代·萧显

三十年来涉宦途，乞归华发半头颅。依山结屋尘偏静，临水观头兴不孤。

野老崎岖寻橡实，林僧谈笑断松腴。离家几作还家梦，一夜团栾骨肉俱。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。